एक बार फिर दिखी तारा सिंह और सकीना की रोमांटिक केमिस्ट्री, फैंस हुए एक्साइटेड
सनी देओल और अमीषा पटेल की अपकमिंग फिल्म गदर 2 का पहला गाना रिलीज हो गया है। 'उड़ जा काले कावा' में सनी और अमीषा की जबरदस्त केमिस्ट्री देखने को मिल रही है। गाना रिलीज होते ही फैंस फिल्म के लिए काफी एक्साइटेड हो गएOnce again Tara Singh- Sakina's romantic chemistry was seen, fans got excited
सनी देओल और अमीषा पटेल की अपकमिंग फिल्म 'गदर 2' का पहला गाना रिलीज हो गया है। मेकर्स ने 22 साल बाद 'उड़ जा काले कावा’ का नया वर्जन रिलीज किया। इस गाने में एक बार फिर सनी और अमीषा की जबरदस्त केमिस्ट्री देखने को मिल रही है। गाना रिलीज होते ही फैंस फिल्म के लिए काफी एक्साइटेड हो गए हैं।
इससे पहले फिल्म के पहले पार्ट गदर में भी यही गाना था, जिसे दर्शकों ने खूब पसंद किया था। अब इस गाने में एक बार फिर सनी और अमीषा की वही झलक नजर आ रही है जो 21 साल पहले रिलीज गाने में दिखाई दी थी। मेकर्स ने इस गाने को शेयर करते हुए कैप्शन में लिखा- 'फिर से प्यार की बारसात होगी, उड़ जा काले कावा धुन के साथ'।
22 साल बाद आ रही है 'गदर 2'
गदर: एक प्रेम कथा साल 2001 में रिलीज हुई थी। अब 22 साल बाद फिल्म का सीक्वल आया है। फिल्म गदर में सनी देओल ने तारा सिंह का रोल प्ले किया था। अमीषा पटेल ने एक पाकिस्तानी महिला सकीना की भूमिका निभाई थी। दोनों लीड रोल में थे। ये फिल्म गदर बॉक्स ऑफिस पर ब्लॉकबस्टर हिट थी।
11 अगस्त को रिलीज होगी फिल्म 
'गदर 2' के डायरेक्टर अनिल शर्मा हैं। ये गदर के पहले पार्ट के डायरेक्टर भी थे। फिल्म में सनी, अमीषा के साथ उत्कर्ष शर्मा, सिमरत कौर, लव सिन्हा, मनीष वाधवा और गौरव चोपड़ा भी लीड रोल में नजर आएंगे।